id oc en en ms ms fr id ms en id en ms en id pl mt de tr ms fr id en ms id en pl id ms ms ceb id id id id id id id id en id ms en id id ms en id pl mt id en id en sq en en zh en de en id de es hu ms id ms id id id ms ms id id id fr nn en sl de fr nl en en ms lv nl fr ms es eu pam ms ms id en ms ms ms en en id id ms ms id id id id ms en ms id ms id ms id ms ms ms id de id ms en id en ms en id pl mt en en en en en en en en id en en en en en en fr sq en pt fr de en id en ms ms fr id ms en id en ms en id pl mt de tr ms fr id en ms id en pl id ms ms ceb id id id id id id id id en id ms en id id ms en id pl mt id en id en sq en en zh en de en id de es hu ms id ms id id id ms ms id id id fr nn en sl de fr nl en en ms lv nl fr ms es eu en
Pusat Kutipan Zakat Pahang - qada' zakat
Zakat membersihkan dan menyucikan harta. Ianya merupakan tuntutan Allah SWT kepada hamba-hambaNya yang telah mencapai syarat-syarat.
Zakat harta terbahagi kepada beberapa jenis, iaitu :
Zakat Emas Dan Perak
Zakat Maadin Dan Rikaz
jika individu atau syarikat yang mencukupi syarat wajib menunaikan zakat, layak menunaikan zakat pada tahun-tahun yang lalu dan belum melunaskan semua zakat yang wajib bagi tahun yang lalu, maka zakat itu wajib diqada’.
Qada’ dalam konteks ibadah ialah setiap amalan fardu (seperti puasa, solat dan zakat) yang ditinggalkan wajib diqada’ sama ada disebabkan lupa, sengaja meninggalkannya atau orang murtad yang kembali semula kepada Islam setelah murtad.
Daripada segi istilah fuqaha, qada’ ialah sesuatu (ibadah) yang dilakukan selepas berlalu waktu tunainya untuk mendapatkan sebagaimana yang sebelumnya dengan melakukannya secara qada’ atau mengerjakan semula ibadat-ibadat yang tidak sah atau yang tertinggal atau sengaja ditinggalkan pada waktu-waktu yang lain.
Qada zakat bermaksud, menunaikan zakat yang wajib ditunaikan pada masa yang telah lalu; namun gagal ditunaikan oleh kerana lupa, sengaja meninggalkanya atau atas apa-apa alasan lain sehingga berlalu haulnya (setahun), maka ia wajib ditunaikan segera.
Hukum qada zakat adalah wajib dan berdosa jika sengaja diabaikan. Hal ini telah dijelaskan oleh Imam Hambali dan Imam Syafie:
“Ketika penunaian zakat itu dapat dilakukan dengan segera, maka orang yang mengakhirkan penunaiannya dianggap ceroboh (kepada kewajipan berzakat), sehingga dia mesti bertanggung jawab terhadap pencerobohan yang dilakukan.”
Rujuk Al-Mughni, Jilid 2, halaman 686 dan Al-Majmu’, Jilid 5, halaman 302
Membersihkan harta yang masih belum dibayar zakatnya daripada bercampur dengan harta yang telah dibayar zakat.
Menunaikan hak-hak Allah SWT keatas harta tersebut.
Memberi ketenangan dan ketenteraman jiwa kepada si pembayar zakat kerana telah suci hartanya daripada hak-hak orang lain.
Menghindari dari membebani waris yang ditinggalkan apabila berlaku kematian, memandangan harta yang belum dizakatkan menjadi satu kewajipan pula kepada waris untuk ditunaikan
Mengelakkan waris memakan harta yang haram, iaitu apabila waris gagal mengenalpasti harta yang belum dizakatkan dan mereka membahagikannya pula sebagai pusaka. Ia juga menjadi jaminan mendapat pahala dan habuan syurga daripada Allah S.W.T serta menjauhkan diri daripada dosa kerana kelalaian diri sendiri di dunia.
Qada’ zakat adalah berdasarkan kepada nisab ketika haul yang terdahulu.
Pembayaran qada’ zakat ini boleh dibuat secara ansuran atau mengikut kemampuan.
Pembayaran zakat ini juga boleh dibuat sama ada dengan mengunjungi cawangan zakat di seluruh Pahang atau kaedah lain iaitu membuat pembayaran melalui potongan gaji, ejen bank, internet dan lain-lain kaedah yang disediakan oleh PKZP.
“Sesungguhnya berjayalah orang yang (setelah menerima peringatan itu) berusaha membersihkan dirinya.” – Surah al-A’la 87:14
Zakat Emas dan Perak
© 2022 PUSAT KUTIPAN ZAKAT PAHANG